****

**ประกาศองค์การบริหารส่วนตำบลสี่ขีด**

**เรื่อง เปิดประมูลขายทอดตลาดพัสดุที่ชำรุด เสื่อมสภาพ**

**ประจำปีงบประมาณ ๒๕๕4**

----------------------------------------

ด้วย องค์การบริหารส่วนตำบลสี่ขีด มีความประสงค์ที่จะดำเนินการเปิดประมูลขายทอดตลาดพัสดุที่ชำรุด เสื่อมสภาพ ประจำปีงบประมาณ ๒๕๕4 จำนวน 25 รายการ ดังรายการต่อไปนี้

|  |  |  |  |
| --- | --- | --- | --- |
| ลำดับที่ | รายการ | จำนวน | ราคากลาง |
| ๑ | ตู้เหล็ก 2 บานเปิด | ๒ ตัว |  |
| ๒ | วิทยุเทป | ๑ เครื่อง |  |
| ๓ | โต๊ะประชุม | ๔ ตัว |  |
| ๔ | เก้าอี้ | 50 ตัว |  |
| ๕ | โทรทัศน์สี | ๑ เครื่อง |  |
| ๖ | เครื่องพิมพ์คอมพิวเตอร์ | 7 เครื่อง |  |
| ๗ | เครื่องบันทึกเสียง | ๑ เครื่อง |  |
| ๘ | เครื่องขยายเสียง | ๑ เครื่อง |  |
| ๙ | เครื่องปรับอากาศ | ๑ เครื่อง |  |
| ๑๐ | พัดลม | 7 ตัว |  |
| ๑๑ | เครื่องคอมพิวเตอร์ | 8 เครื่อง |  |
| ๑๒ | ป้ายปิดประกาศ | ๑ ป้าย |  |
| ๑๓ | ซุ้มเฉลิมพระเกียรติ | ๑2 ซุ้ม |  |
| ๑๔ | เครื่องกวนทุเรียน | ๑ เครื่อง |  |
| ๑๕ | แผงป้ายจราจรแบบไฟหมุน | ๒ ป้าย |  |
| ๑๖ | เครื่องอัดสำเนา | ๑ เครื่อง |  |
| ๑๗ | เครื่องคำนวณเลขไฟฟ้า | ๑ เครื่อง |  |
| ๑๘ | เครื่องโทรศัพท์เคลื่อนที่โนเกีย 470 | ๑ เครื่อง |  |
| ๑๙ | เทปวัดระยะ | 3 อัน |  |
| ๒๐ | กล้องถ่ายรูป/วีดีโอ | 5 ตัว |  |

-2-

|  |  |  |  |
| --- | --- | --- | --- |
| ลำดับที่ | รายการ | จำนวน | ราคากลาง |
| ๒๑ | โต๊ะตัดเย็บผ้า | ๓ ตัว |  |
| ๒๒ | หุ่นลองเสื้อ | ๑ ตัว |  |
| ๒๓ | เครื่องถ่ายเอกสาร | ๑ เครื่อง |  |
| ๒๔ | นาฬิกาติดฝาผนัง | ๑ เรือน |  |
| ๒๕ | เครื่องสำรองไฟ | ๑0 เครื่อง |  |

รวมทั้งสิ้น 25 รายการ ราคาประเมินขั้นต่ำเป็นเงิน 4,000.00 บาท(สี่พันบาทถ้วน)

ผู้เสนอราคาจะต้องปฏิบัติตามรายละเอียดดังต่อไปนี้

๑. ติดต่อสอบถามรายละเอียดได้ที่ ส่วนการคลัง องค์การบริหารส่วนตำบลสี่ขีด ได้ทุกวัน ในวันและเวลาราชการ และให้ไปดูสภาพพัสดุได้ที่ องค์การบริหารส่วนตำบลสี่ขีด ในวันที่ 14 ธันวาคม 2554 เวลา 08.30 น.-16.30 น. หากผู้ใดไม่ได้ไปดูสภาพพัสดุ ตามวัน เวลา ดังกล่าว ถือว่าได้ทราบรายละเอียดแล้วและจะนำเหตุดังกล่าวเป็นข้ออ้างถึงหรือคัดค้านอย่างหนึ่งอย่างใดไม่ได้

๒. ให้ผู้ประสงค์จะเสนอราคาซื้อ ไปลงชื่อแสดงความจำนงต่อคณะกรรมการฯ ณ ส่วนการคลัง องค์การบริหารส่วนตำบลสี่ขีด ในวันที่ 14 ธันวาคม 2554 เวลา 09.30 น. – 10.30 น. โดยถือวัน และเวลาขององค์การบริหารส่วนตำบลสี่ขีด เป็นสำคัญ เมื่อพ้นกำหนดเวลาดังกล่าว คณะกรรมการ ฯ จะดำเนินการประมูลด้วยวาจาต่อไป

๓. ให้ผู้ประสงค์จะเสนอสู้ราคาซื้อตามข้อ 2 จะต้องนำหลักฐานไปแสดงและมอบให้คณะกรรมการฯ ดังนี้.-

3.1 สำเนาบัตรประจำตัวประชาชน หรือสำเนาบัตรประจำตัวข้าราชการ พร้อมทั้งรับรองสำเนาถูกต้อง

3.2 สำเนาทะเบียนบ้าน พร้อมทั้งรับรองสำเนาถูกต้อง

4. ผู้ประสงค์จะเสนอราคาสู้ราคา จะต้องเสนอสู้ราคาไม่ต่ำกว่าราคากลางของพัสดุ รวมทั้งหมด

5. ผู้ประมูลราคาจะต้องเสนราคารวมด้วยวาจา หากคณะกรรมการฯ พิจารณาเห็นว่าเป็นราคาที่สูงสุดเพียงพอแล้ว ก็จะแสดงความตกลงด้วยการเคาะไม้ ถ้ายังไม่ได้แสดงเช่นนั้น ผู้เสนอราคาจะขอถอน คำสู้ราคาของตนเสีย ก็ยังสามารถที่จะกระทำได้

-3-

6. ผู้เสนอราคาซื้อได้จะต้องนำเงินสดจำนวน 25% ของราคาประมูลได้ วางเป็นหลักประกันทันทีที่ประมูลราคาซื้อพัสดุได้ ส่วนที่เหลือจะต้องนำเงินสดมาชำระภายใน 7 วัน นับแต่วันที่ได้รับแจ้งจากองค์การบริหารส่วนตำบลสี่ขีด หากไม่นำเงินมาชำระภายในกำหนด ถือว่าสละสิทธิ์และองค์การบริหารส่วนตำบลสี่ขีด จะไม่คืนเงินหลักประกันดังกล่าว

7. ถ้าผู้เสนอราคาสูงละเลยไม่ชำระเงินดังกล่าว ภายในกำหนดเวลาตามข้อ 6 ผู้ขายทอดตลาดจะนำพัสดุดังกล่าว ออกขายทอดตลาดอีกครั้งหนึ่ง และถ้าได้เงินสุทธิไม่คุ้มราคาในการขายทอดตลาดในครั้งนี้ผู้เสนอราคาเดิมตามข้อ 6 จะต้องรับผิดชอบในส่วนที่ขาด

8. ผู้ที่ประมูลได้ เมื่อได้ชำระเงินครบถ้วนแล้ว ให้ขนย้ายพัสดุให้แล้วเสร็จภายใน 15 วัน นับถัดจากวันที่ประมูลได้ สำหรับค่าใช้จ่ายใด ๆ ในการขนย้าย ผู้ประมูลได้จะต้องเป็นผู้ออกเองทั้งสิ้น (ถ้ามี)

9.กรณีพัสดุต้องจดทะเบียนโอน ผู้ที่เสนอสู้ราคาซื้อได้หรือผู้ซื้อจะต้องเป็นค่าออกค่าใช้จ่ายเองทั้งสิ้น

10. องค์การบริหารส่วนตำบลสี่ขีด สงวนไว้ซึ่งสิทธิจะงดขาย เลิกขายหรือยกเลิกการขายทอดตลาดครั้งนี้เสียก็ได้ แล้วแต่เป็นการสมควรเพื่อประโยชน์ของทางราชการ ผู้เสนอราคาจะคัดค้าน หรือเรียกร้องค่าเสียหายใด ๆ จากองค์การบริหารส่วนตำบลสี่ขีด ไม่ได้ทั้งสิ้น

ประกาศ ณ วันที่ 29 เดือน พฤศจิกายน พ.ศ. ๒๕๕๔

( นายสำคัญ ศรีสุข )

นายกองค์การบริหารส่วนตำบลสี่ขีด